Агенцијата за заштита на правото на слободен пристап до информациите од јавен карактер врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Карате клуб КЕИКС-Скопје, поднесена преку полномошник Е.К. против Карате Федерација на Република Северна Македонија, по предметот Барање за пристап до информации од јавен карактер, Директорот на, на 20.09.2022 година, го донесе следното

 **Р Е Ш Е Н И Е**

**СЕ ЗАПИРА** постапката по Жалбата изјавена од Карате клуб КЕИКС-Скопје, поднесена преку полномошник Е.К. против Карате Федерација на Република Северна Македонија, заведена во архивата на Агенцијата под бр.08-246 на 14.09.2022 година по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Карате клуб КЕИКС-Скопје, како што е наведено во Жалбата, на 19.08.2022 година преку електронска пошта поднело Барање за пристап до информации од јавен карактер до Карате Федерација на Република Северна Македонија, со кое побарало преку е-маил да му се достави електронски запис следната информација:

 “Да ми биде доставено колку карате клубови членки на Карате федерација на РСМ имаат платено годишна чланарина за 2022 година заклучно со денот на приемот на ова барање, називите на клубовите кои извршиле уплата на чланарината за 2022 година како и список на карате клубови кои имале активности/настап на натпревари кои ги организирал КФ на РСМ последните две години“.

Имателот на информации, на ова Барање не одговорил во законски предвидениот рок, поради што Барателот на информацијата, во законски предвидениот рок поднел Жалба заведена во Агенцијата под бр. 08-246 од 14.09.2022 година.

Агенција, преку електронска пошта на 15.09.2022 година, ја препрати Жалбата до Имателот на информции и побара во рок од 7 дена да се произнесе по истата и до Агенцијата да ги достави сите списи во врска со предметот.

Истиот ден, на 15.09.2022 година Барателот на информации до Агенцијата достави е-маил заведен во Агенцијата под бр.08-246, во кој наведува: “Во врска со добиената жалба би сакал да ве известам дека на денешен ден, 15.09.2022 година во 08:35 часот до карате клубот „Кеикс“ од Скопје беше одговорено по неговото барање за доставување на информација од јавен карактер....“.

Агенција, преку е-маил заведен под бр.08-246 од 15.09.2022 година, до Барателот го препрати Одговорот на барањето на Карате Федерација на Република Северна Македонија.

На 19.09.2022 година Барателот на информации до Агенцијата достави е-маил заведен во Агенцијата под бр.08-1246, во кој наведува дека: „...Ве информирам дека Карате Федерацијата на Република Северна Македонија ми достави одговор на моето Барање поднесено на 19.08.2022 година“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

 **Директор,**

 **Пламенка Бојчева**